Document ID: 31991R3917

ΚΑΝΟΝΙΣΜΟΣ (ΕΟΚ) αριθ. 3917/91 ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι, κατά τις διαπραγματεύσεις στα πλαίσια της Γενικής Συμφωνίας Δασμών και Εμπορίου (GATT) σχετικά με την εφαρμογή του εναρμονισμένου συστήματος, αυξήθηκαν οι δασμοί που επιβάλλονται κατά την εισαγωγή ορισμένων μη βρώσιμων ζωικών και φυτικών λιπών και ελαίων 7
ότι αυτή η αύξηση δασμών αποδείχθηκε επιζήμια για τους οικονομικούς φορείς 7 ότι πρέπει, κατά συνέπεια, να εφαρμοστούν οι δασμοί που ίσχυαν πριν από τις εν λόγω διαπραγματεύσεις 7
ότι δεν πρέπει, ωστόσο, να τεθεί υπό αμφισβήτηση η ισορροπία των παραχωρήσεων και των υποχρεώσεων που απορρέουν από τη GATT 7
ότι πρέπει να τροποποιηθούν οι αυτόνομοι δασμοί που ισχύουν για τα προϊόντα αυτά 7 ότι πρέπει να τροποποιηθεί αναλόγως ο κανονισμός (ΕΟΚ) αριθ. 2658/87 (1) 7
ότι είναι επιθυμητό να εξαλειφθούν τα ζημιογόνα αποτελέσματα για τους οικονομικούς φορείς 7 ότι πρέπει, επομένως, να προβλεφθεί η αναδρομική εφαρμογή της τροποποίησης των αυτόνομων τελωνειακών δασμών από την 1η Ιανουαρίου 1988, ημερομηνία θέσης σε εφαρμογή του εναρμονισμένου συστήματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η συνδυασμένη ονοματολογία που περιλαμβάνεται στο παράρτημα του κανονισμού (ΕΟΚ) αριθ. 2658/87, τροποποιείται σύμφωνα με το παράρτημα του παρόντος κανονισμού.
2. Οι τροποποιήσεις των διακρίσεων της συνδυασμένης ονοματολογίας που προβλέπονται στον παρόντα κανονισμό εφαρμόζονται ως υποδιαιρέσεις του ολοκληρωμένου δασμολογίου των Ευρωπαϊκών Κοινοτήτων (Taric) έως ότου ενσωματωθούν στη συνδυασμένη ονοματολογία σύμφωνα με τους όρους που καθορίζονται στο άρθρο 12 του κανονισμού (ΕΟΚ) αριθ. 2658/87.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1991.

Labels: 3
17
15